Päevakorrapunkt nr 12

Võru Vallavolikogu 22.11.2017.a.

otsus nr …

EELNÕU

**O T S U S 22.11.2017 nr**

**Võru**

**Võrumaa Omavalitsuste Liidu liikmeks astumine**

Vabariigi Valitsuse 22.06.2017 määruse nr 105 „Lasva valla, Orava valla, Sõmerpalu valla, Vastseliina valla ja Võru valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine“ muutmine“ alusel moodustus Võru Vallavolikogu valimistulemuste väljakuulutamise päeval, s.o 21. oktoobril 2017 Võru valla, Lasva valla, Sõmerpalu valla, Vastseliina valla ja Orava valla ühinemisel uus omavalitsusüksus Võru vald.

Ühinenud omavalitsustest olid enne haldusreformi läbiviimist MTÜ Võrumaa Omavalitsuste Liidu liikmed Vastseliina vald, Võru vald. Lasva vald ja Sõmerpalu vald. Orava vald ei olnud MTÜ Võrumaa Omavalitsuste Liidu liige. Kohaliku omavalitsuse üksuste liitude seaduse § 6 lg 6 sätestab, et kui kõik endised kohaliku omavalitsuse üksused ei olnud sama liidu liikmed, lõpeb nende liikmestaatus haldusterritoriaalse korralduse muutmisega. Sellest tulenevalt ei ole haldusreformi käigus tekkinud omavalitsusüksus Võru vald hetkel MTÜ Võrumaa Omavalistuste Liidu liige.

Lähtuvalt eeltoodust ning kohaliku omavalitsuse korralduse seaduse § 22 lg 1 p 25 ja 25 1, kohaliku omavalitsuse üksuste liitude seaduse § 6 lg 6, Võrumaa Omavalitsuse Liidu põhikirja punkt 10 alusel, Võru Vallavolikogu

o t s u s t a b:

1. Astuda MTÜ Võrumaa Omavalitsuste Liidu liikmeks.

2. Käesolevat otsust on õigus vaidlustada 30 päeva jooksul, arvates päevast, millal vaiet esitama õigustatud isik otsusest teada sai või oleks pidanud teada saama, esitades vaide Võru Vallavolikogule haldusmenetluse seadusega vaidemenetlusele kehtestatud korras. Otsuse peale on kaebeõigusega isikul õigus esitada kaebus 30 päeva jooksul haldusakti teatavaks tegemisest arvates Tartu Halduskohtule halduskohtumenetluse seadustikus sätestatud korras.

3. Otsus jõustub vastuvõtmise momendist.

Aare Hollo

Volikogu esimees